ऐस्फाल्ट
अस्फाल्ट काले से लेकर गहरे भूरे रंग तक के ठोस, अथवा अर्धठोस और सीमेंट के समान जोड़ने का कार्य करनेवाले पदार्थ हैं, जो गरम करने पर धीरे-धीरे द्रव हो जाते हैं। उनके मुख्य संघटक बिटुमेन (तारकोल सदृश पदार्थ) होते हैं। ये ठोस अथवा अर्धठोस अवस्था में प्रकृति में पाए जाते हैं या पेट्रोलियम का परिशोधन करने के दौरान उत्पन्न होते हैं, या पूर्वकथित बिटुमेन पदार्थो के आपस में, या पेट्रोलियम, या उससे निकले हुए पदार्थो के साथ संयोग होने पर, बनते हैं। प्राय: यह शब्द प्राकृतिक, या प्रकृति में पाए जानेवाले, बिटुमेन के लिए ही प्रयोग में आता है।
दन्त सीमेन्ट
दन्त सीमेंट (Dental cements ) दाँत लगाने और अन्य विकलदन्त (ऑर्थोडोंटिक) उपयोगों के लिये बना विशेष सीमेन्ट होता है। इसके कुछ प्रमुख उपयोग ये हैं- अस्थायी दाँत लगाना, दन्त मज्जा की रक्षा के लिए कैविटी को अन्दर से भरना और चिकना बनाना (कैविटी लाइनिंग), आदि।